**Kāpēc tiek veikta SIA “BITE Latvija” pasākumu filmēšana un fotografēšana?**

Pasākumu un publisku vietu filmēšana un fotografēšana tiek veikta ar mērķi pasākuma atspoguļošanai un popularizēt SIA “BITE Latvija” (“Bite”) un/ vai BITE Grupas uzņēmumu tēlu, tā izstrādātos piedāvājumus un produktus. Bitei ir leģitīmas tiesības apstrādāt personas datus, ko tā ir ieguvusi tās rīkotajos pasākumos, publiskās vietās un/ vai citos publiskos pasākumos, ko rīko trešās personas.

**Kas notiek ar foto un videoierakstiem, kas tiek iegūtu?**

Bite uzglabā un var veikt darbības ar videoierakstiem un fotoattēliem līdz brīdim:

• kad tiek sasniegts personas datu apstrādes mērķis;

• dati ir novecojuši un nav aktuāli Bites tēla, produktu un pakalpojumu popularizēšanai.

Ja izpildās kāds no iepriekš minētajiem punktiem, foto un videoieraksti tiek dzēsti.

Iegūtie foto un videoieraksti var tikt nodoti šādām saņēmēju kategorijām:

• Bites pilnvarotajiem darbiniekiem;

• BITE Grupas uzņēmumiem (detalizēta informācija par BITE Grupas uzņēmumiem ir pieejama interneta vietnē www.bite.lv, sadaļā “Jurists lūdza pateikt”);

• citiem Bites sadarbības partneriem, kas Bites uzdevumā nodrošina Bites tēla popularizēšanu.

Tāpat foto un videoieraksti normatīvajos aktos noteiktajā kārtībā var tikt nodoti pirmstiesas izmeklēšanas iestādēm, operatīvās darbības subjektiem, valsts drošības iestādēm un prokuratūrai – pierādījumu iegūšanai krimināllietās, kā arī tiesām, lai iegūtu pierādījumus izskatāmajās lietās.

**Jūsu tiesības**

Jūs varat vērsties Bitē un pieprasīt piekļuvi Jūsu personas datiem. Pieprasot šādu piekļuvi Jums ir jāsniedz informācija, kas ļauj Jūs nepārprotami identificēt foto un videoierakstā – piemēram, Jūsu ārējā izskata raksturojums, laiks kad tika veikts videoieraksts vai fotografēšana.

**Jums ir tiesības:**

1) iegūt informāciju par tām fiziskām vai juridiskām personām, kuras noteiktā laika posmā no Bites ir saņēmušas informāciju par Jums. Bitei nav tiesību sniegt Jums informāciju par valsts institūcijām, kuras ir kriminālprocesa virzītāji, operatīvas darbības subjekti vai citas institūcijas, par kurām likums aizliedz šādas ziņas izpaust;

2) iebilst pret Jūsu personas datu apstrādi, nosūtot savu lūgumu uz e-pastu: **privacy@bite.lv** vai pa pastu: **SIA „BITE Latvija”, reģ.Nr.40003742426, adrese: Uriekstes ielā 2a-24, Rīgā, LV-1005**;

3) lūgt dzēst vai ierobežot to personas datu apstrādi, un konkrēti, ja pasākuma apmeklētājs pēc fotogrāfiju vai video publicēšanas sociālos tīklos, tīmekļa vietnē vai citā publiskā vietā, lūdz izņemt kādu konkrētu materiālu, tad Bite apņemas izvērtēt un, ja iespējams, izpildīt šādu lūgumu, vienlaikus ne vēlāk kā mēneša laikā informējot pasākuma apmeklētāju par paveikto darbību;

4) vērsties pie Bites datu aizsardzības speciālista, lai saņemtu informāciju par personas datu apstrādi un to aizsardzību. Informācija par Bites datu aizsardzības speciālistu ir pieejama Bites mājaslapā www.bite.lv, sadaļā “Jurists lūdza pateikt”;

5) vērsties Bitē vai personas datu apstrādi uzraugošajā iestādē (Datu valsts inspekcija, www.dvi.gov.lv) sakarā ar jautājumiem par personas datu apstrādi.

Atjaunots: 30.01.2024.